cyanic-selkie/wikianc huggingface dataset:
গ্রেফতারি পরোয়ানা
জার্মানি
ফেডারেল রিপাবলিক অফ জার্মানির মৌলিক আইন দ্বারা সংজ্ঞায়িত কিছু শর্তে একজন ব্যক্তিকে আটক করার অনুমতি দেওয়া হয় ( Grundgesetz für die Bundesrepublik Deutschland  ) অনুচ্ছেদ ১০৪ (স্বাধীনতা থেকে বঞ্চিত), মৌলিক আইন নির্ধারণ করে যে শুধুমাত্র একজন হাফট্রিক্টার ("গ্রেপ্তার বিচারক") ৪৮ ঘণ্টার বেশি বন্দিত্বের আদেশ দিতে পারেন।
স্কটল্যান্ড
স্কটল্যান্ডে, কোনো আসামি আদালতে হাজির হতে ব্যর্থ হলে গ্রেফতারের পরোয়ানা জারি করা হতে পারে।
উত্তর আয়ারল্যান্ড
উত্তর আয়ারল্যান্ডে গ্রেফতারি পরোয়ানা সাধারণত একজন ম্যাজিস্ট্রেট দ্বারা জারি করা হয়।
১৪৪৭
১৪৪৭ গ্রেগরীয় বর্ষপঞ্জির একটি সাধারণ বছর।
বহরমপুর জেলা
বহরমপুর জেলা হচ্ছে পশ্চিমবঙ্গের মালদা বিভাগের একটি প্রস্তাবিত জেলা। মুর্শিদাবাদ জেলাকে ভাগ করে এই জেলা গঠন করার কথা রয়েছে।
ইজিপ্ট (অ্যালবাম)
ইজিপ্ট হল সেনেগালীয় সঙ্গীতশিল্পী ইউসু এন'দুরের গ্র্যামি পদক-বিজয়ী অ্যালবাম, যাতে তিনি মিশরীয় শিল্পীগোষ্ঠী ফাতহি সালামার সাথে কাজ করেছেন| এলবামটির মূল সেনেগালীয় নাম ছিল সান্ট আল্লাহ(আল্লাহকে ধন্যবাদ)|
অ্যালবামটিতে ইউসু পশ্চিম আফ্রিকা ও দক্ষিণ আফ্রিকার ঐতিহ্যবাহী সঙ্গীতধারার সংমিশ্রণ ঘটিয়েছেন| এতে পশ্চিম আফ্রিকার কড়া ও আরব-অঞ্চলীয় আউদ নামক বাদ্যযন্ত্রসহ উভয় অঞ্চলের বহু বাদ্যযন্ত্র ব্যবহার করা হয়েছে|
অ্যালবামের সবকটি গানের গীতিকথায় মূলত সেনেগালে ইসলামী সহনশীলতা, বিশেষ করে দেশটির ঐতিহ্যবাহী কেন্দ্রীয় মুসলিম গোষ্ঠী - মুরিদিয়া ব্রাদারহুডের প্রশংসা করা হয়েছে| এর প্রত্যেকটি গানই সেনেগালের উলুফ এবং পাশাপাশি আরবি ভাষায় রেকর্ড করা হয়েছে এবং মারাবুত নামে পরিচিত দেশটির ধর্মীয় শিক্ষকদের প্রতি উৎসর্গ করা হয়েছে|
গানের তালিকা
সবকটি গান ই্উসু এনদাযার এর
আকাশ আর মাটি
আকাশ আর মাটি ফতেহ লোহানী পরিচালিত ১৯৫৯ সালের সাদাকালো সঙ্গীতধর্মী চলচ্চিত্র। ছবিটি প্রযোজনা করেছে চলচ্চিত্র উন্নয়ন সংস্থা (এফডিসি)। চলচ্চিত্রের কাহিনী, চিত্রনাট্য ও সংলাপ লিখেছেন বিধায়ক ভট্টাচার্য। এতে অভিনয় করেছেন সুমিতা দেবী, আমিনুল হক, প্রবীর কুমার, রূপা মুখার্জী, মাধুরী চট্টোপাধ্যায়, ফজলুল করিম, রনেন কুশারী প্রমুখ।
নির্মাণ
নাট্যকার বিধায়ক ভট্টাচার্যের গল্প অবলম্বনে নির্মিত এই চলচ্চিত্রটি চলচ্চিত্র উন্নয়ন সংস্থা (এফডিসি) প্রযোজিত দ্বিতীয় চলচ্চিত্র। এফডিসির প্রথম অনুমোদন প্রাপ্ত চলচ্চিত্রও ফতেহ লোহানীর। ছবির নাম আসিয়া এবং এটি এফডিসিতে ধারণকৃত প্রথম চলচ্চিত্র। ছবিটির চিত্রগ্রহণে ছিলেন বেবী ইসলাম।
বক্স অফিস
সঙ্গীতধর্মী এই চলচ্চিত্রটি ব্যবসায়িকভাবে সফল হতে পারেনি। এ প্রসঙ্গে ইন্ডিয়ান জার্নাল অফ আমেরিকান স্টাডিজ চলচ্চিত্র নির্মাতার প্রযুক্তিগত জ্ঞানের অভাব এবং অদক্ষতাকে দোষারোপ করেন।
সঙ্গীত
আকাশ আর মাটি চলচ্চিত্রের সুর ও সঙ্গীত পরিচালনা করেন সুবল দাস। গানে কণ্ঠ দেন মানবেন্দ্র মুখোপাধ্যায়, সন্ধ্যা মুখোপাধ্যায়, আলপনা বন্দ্যোপাধ্যায়, বাণী ঘোষাল।
রাজদীপ ফোগাট
রাজদীপ ফোগাট একজন ভারতীয় রাজনীতিবিদ। তিনি ২০১৪ সালে দাদরি আসন থেকে ভারতীয় জাতীয় লোক দলের হয়ে হরিয়ানা বিধানসভায় নির্বাচিত হয়েছিলেন।
মতিঝিল
right|thumb|মতিঝিলের কেন্দ্রস্থলের শাপলা চত্বর মতিঝিল ঢাকা শহরের প্রধান বাণিজ্যিক এলাকা। এটি ঢাকা শহরের কেন্দ্রস্থলে অবস্থিত।top|thumb|টয়েনবি সার্কুলার রোডের একটি বহুতল ভবন থেকে তোলা মতিঝিলের একাংশ এখানে রয়েছে বাংলাদেশ ব্যাংক, সোনালী ব্যাংক সহ বহু প্রতিষ্ঠানের মূল কার্যালয়। এখানে পাঁচটি ওয়ার্ড ও ৩৫ টি মহল্লা রয়েছে। মতিঝিল বাংলাদেশের একটি থানা (প্রশাসনিক বিভাগ)। এটি শহরের প্রাণকেন্দ্রে (জেনারেল পোস্ট অফিসটি জিরো পয়েন্ট হিসাবে বিবেচিত)। মতিঝিল ঢাকা শহরের প্রধান ব্যবসায়িক এবং বাণিজ্যিক কেন্দ্র ।শহরের অন্যান্য অংশের চেয়ে বেশি অফিস এবং ব্যবসায়িক প্রতিষ্ঠান রয়েছে।এটি দেশের বৃহত্তম সংখ্যক কর্পোরেট সদর দফতরের আবাস।  অনেক সংবাদ, ম্যাগাজিন, মুদ্রণ এবং অন্যান্য মিডিয়া প্রকাশক এখানে ভিত্তি করে। মতিঝিল  প্রধান স্টেশন কমলাপুর রেলস্টেশনের নিকটে।  মেগাসিটির অন্যতম আকাশচুম্বী অন্চল। এটি কেন্দ্রীয় ব্যবসায় জেলা। সিটি সেন্টার বাংলাদেশ এবং বাংলাদেশ ব্যাংক ভবন এই অঞ্চলে রয়েছে।
ইতিহাস
মোগল সাম্রাজ্যের সময়কাল হতেই মতিঝিল এলাকার নাম শোনা যায়। এই এলাকাটি সেই সময় মির্জা মোহাম্মদের মহল হিসাবে গন্য হতো, যার মধ্যে ছিলো একটি পুকুর। শুরুতে সুকাকু মহলের পুকুর হিসাবে খ্যাত হলেও পরে এই পুকুরটি মতিঝিল নামে পরিচিত হয়ে উঠে, এবং এর নামানুসারেই এলাকাটির নামকরণ করা হয়।
পরবর্তীতে এই এলাকা ঢাকার নবাব পরিবারের সম্পত্তিতে পরিণত হয়। নবাব আবদুল গনির সময়ে এখানে বাগান স্থাপন করা হয়। এই এলাকাতে নবাব পরিবারের বাগানবাড়িও নির্মিত হয়। পরবর্তীতে ১৯০৫ সালে বঙ্গভঙ্গের সময় পূর্ববঙ্গ ও আসাম প্রদেশের সরকারের জন্য গভর্নর ভবন নির্মানের নিমিত্তে ব্রিটিশ সরকার নবাব সলিমুল্লাহের কাছ থেকে এই এলাকাটি অধিগ্রহণ করে।
জনসংখ্যা
মতিঝিল এলাকায় বতর্মানে ২২৩৬৭৬ জন লোক বসবাস করছে। যাদের মধ্যে ৫৯.৪৫ শতাংশ পুরুষ ও ৪০.৫৫ শতাংশ জন নারী।
ভাষা
মতিঝিলের ৯৮% লোক বাংলা ভাষাতে কথা বলে। এছাড়া এখানে ২% লোক অন্যান্য ভাষায় কথা বলে।
ভায়াগ্রা (দ্ব্যর্থতা নিরসন)
ভায়াগ্রা উল্লেখ করতে পারেন:
হাম্মাদিয়ার মসজিদ
হাম্মাদিয়ার মসজিদ সুলতানী আমলে নির্মিত বাংলাদেশের চট্টগ্রাম জেলার সীতাকুণ্ড উপজেলার কুমিরায় অবস্থিত একটি প্রাচীন মসজিদ। এটাকে চট্টগ্রাম জেলার এখনও বর্তমান মসজিদগুলোর মাঝে দ্বিতীয় প্রাচীন মসজিদ হিসেবে চিহ্নিত করা হয়।
ইতিহাস
বাংলার শেষ হোসেন শাহী বংশের সুলতান গিয়াস উদ্দিন মাহমুদ শাহের (১৫৩৩-১৫৩৮) সময় তৎকালীন চাটিগ্রাম বা চাটগাঁও বন্দর শহরের ১২-১৩ মাইল উত্তর-পশ্চিমে ৭নং কুমিরা ইউনিয়নের মসজিদিয়া গ্রামে এক গম্বুজ বিশিষ্ট একটি মসজিদ নির্মিত হয়। অধ্যাপক আবদুল করিমের গবেষণা সূত্রে জানা যায়, গিয়াস উদ্দিন মাহমুদ শাহের সময়কালের চট্টগ্রামের শাসক হামিদ খান এই মসজিদ নির্মাণ করেন। নির্মাতা হামিদ খানের নামে মসজিদের নাম ছিল হামিদিয়া মসজিদ, পরবর্তিতে স্থানীয়ভাবে বিকৃত হয়ে হাম্মাদিয়ার মসজিদ নামটি হয়েছে।
চট্টগ্রামের প্রাচীন সাহিত্যে মসজিদের নির্মাতার উল্লেখ
মধ্যযুগের কবি দৌলত উজির বাহরাম খান বিরচিত ‘লায়লী-মজনু’ কাব্যে মসজিদের নির্মাতা হামিদ খানের দীঘি আর মসজিদ নির্মাণের উল্লেখ পাওয়া যায়। প্রধান উজির তান সুনাম হামিদ খান তাহান গুণের অন্ত নাই। অন্ন শালা স্থানে স্থানে মসজিদ সুনির্মাণ পুষ্করিনী দিলেক ঠাঁই ঠাঁই॥
বিবরণ
মসজিদটি একগম্বুজ বিশিষ্ট একটি বর্গাকার ইমারত (বাইরের দিকে এর প্রতি বাহু ৬.৩৪ মিটার) এবং এর বাইরের চার কোণায় আছে চারটি সংযুক্ত চোঙ্গাকৃতির গোলাকার বুরুজ। প্রত্যেকটি বুরুজ অভিক্ষিপ্ত ভিতসহ ৬ মিটার উঁচু। এর গাত্রে রয়েছে খোদিত বুটি দ্বারা অলঙ্কৃত দুটি বন্ধনী, যা বপ্র পর্যন্ত বুরুজটিকে তিনটি অংশে বিভক্ত করেছে এবং বপ্রের উপরে প্রতিটি বুরুজের মাথা ছত্রী দ্বারা আবৃত। মসজিদটির ছাদ ক্রমানুযায়ী বক্রাকারে তৈরি এবং এর উপরে স্থাপন করা হয়েছে কন্দাকৃতির একটি বড় গম্বুজ। এ গম্বুজটি মূল চার দিকে চারটি স্কুইঞ্চের সাহায্যে নির্মিত অষ্টভুজের উপর স্থাপিত।
মসজিদের পূর্ব দেওয়ালে তিনটি খিলান দরজা এবং উত্তর ও দক্ষিণ দেওয়ালের প্রত্যেকটির মাঝে একটি করে জানালা আছে। প্রতিটি দরজার বাইরে ও ভেতরে রয়েছে দুটি সূচ্যগ্র পাথরের খিলান-ফ্রেম এবং এ দুয়ের মধ্যে আছে টোলের মতো খিলান ছাদ।
গণ্ডকী অঞ্চল
গণ্ডকী (गण्डकी अञ्चल, হচ্ছে নেপালের ১৪টি অঞ্চলের একটি। এ অঞ্চলের নামকরণ করা হয়েছে সপ্ত গণ্ডকী নদীর নামানুসারে। পোখরা এ অঞ্চলের সদরদপ্তর। এ অঞ্চলে জেলার সংখ্যা ছয়টি। সেগুলো হলও গোর্খা, কাসকি, লামজুং, মানাং, সিয়াংজা ও তানাহু জেলা।
১৯৯৩ এশিয়া কাপ
১৯৯৩ এশিয়া কাপ ছিল এশিয়া কাপের পঞ্চম আসর, তবে তখনকার ভারত ও পাকিস্তানের মধ্যে খারাপ রাজনৈতিক সম্পর্কের করনে ভারত পাকিস্তানে খেলতে সম্মত হয় নি। যার ফলে এশিয়া কাপের পঞ্চম আসর বাতিল করা হয়।
১৪৪৮
১৪৪৮ গ্রেগরীয় বর্ষপঞ্জির একটি অধিবর্ষ।
রক্ষা কালী মন্দির, ফান্দাউক
রক্ষা কালী মন্দির বাংলাদেশের বিখ্যাত হিন্দু মন্দিরসমূহের মধ্যে অন্যতম। জনশ্রুতি মতে, প্রায় ১৫০ বছর পূর্বে এই স্থানে রক্ষা কালী দেবীর প্রকাশ ঘটে। এটি বাংলাদেশের ব্রাহ্মণবাড়িয়া জেলার নাসিরনগর উপজেলার ফান্দাউক অবস্থিত।
ইতিহাস
জনশ্রুতি মতে প্রায় ১৫০ বছর পূর্বে এই স্থানে রক্ষা কালী দেবীর প্রকাশ ঘটে। মন্দিরটি অতি প্রাচীন নিদর্শন বহন করে। প্রতি বছরের দুই অমাবস্যাতে রক্ষা কালী মাতা ও শিবের পূজা করা হয়।
দেবীর প্রণাম মন্ত্র
ওঁ ক্রীং ক্রীং হৃং হৃং হিং হিং দক্ষিণে কালীকে ক্রীং ক্রীং ক্রীং হৃং হৃং হ্রীং  হ্রীং হ্রীং স্বহা। ওঁ কালী কালী মহাকালী কালীকে পাপহারিণীধর্মার্থমোক্ষদে দেবী নারায়ণী নমোস্তুতে।'
বিগ্রহ
রক্ষা কালী মায়ের শান্ত শ্রী। করুণাঘন দৃষ্টি। শ্রীশ্রী রক্ষা কালী মায়ের বর্তমান মূর্তিটি মৃত্তিকার। মৃত্তিকার শিব মায়ের শ্রীচরণতলে। দামি দামি অলংকার শোভিতা মাতৃমূর্তি।
মন্দির সংস্করণ
বর্তমানে মন্দিরটি রক্ষার্থে মন্দির সংস্কারের কাজ চলমান রয়েছে।
নিষিদ্ধ নগরী
নিষিদ্ধ নগরী (Forbidden City) ছিল চীনা সাম্রাজ্যিক প্রাসাদ যা মিং রাজবংশ থেকে চিং রাজবংশের শেষ পর্যন্ত ছিল। এটি চীনের বেইজিং শহরের মাঝে অবস্থিত। বর্তমানে এটি একটি প্রাসাদ জাদুঘর। প্রায় ৫০০ বছর ধরে, এটি সম্রাটদের এবং তাদের পরিবারের পাশাপাশি চীনা সরকারের আনুষ্ঠানিক এবং রাজনৈতিক কেন্দ্র বাড়ি হিসেবে কাজ করেছে।
১৪০৬ থেকে ১৪২০ সালে নির্মিত জটিল ভবনসমূহ ৭২০,০০০ বর্গ মিটার (৭,৮০০,০০০ বর্গ ফুট) জুড়ে ৯৮০ ভবন নিয়ে গঠিত। জটিল প্রাসাদ ঐতিহ্যগত চীনা চমৎকার স্থাপত্য দৃষ্টান্তস্বরূপ, যা পূর্ব এশিয়াসহ অন্যত্র সাংস্কৃতিক এবং স্থাপত্যকে প্রভাবিত করেছে। ১৯৮৭ সালে নিষিদ্ধ নগরীকে বিশ্ব ঐতিহ্যবাহী স্থান হিসেবে ঘোষণা করা হয়, এবং ইউনেস্কো কর্তৃক সংরক্ষিত প্রাচীন কাঠের কাঠামোর বৃহত্তম সংগ্রহ হিসাবে তালিকাভুক্ত করা হয়।
নাম
নিষিদ্ধ নগরী অনেক নামে পরিচিত ছিল। সবচেয়ে প্রচলিত, ইতোমধ্যে উল্লেখ করা হয়েছে, চীনা জিজিন চেং ।
"জিজিন চেং" নামের অনেক অর্থ রয়েছে। জি বা "পাপল" বলতে ধ্রুবতারা বোঝানো হয়েছে, যা প্রাচীন চীনে জিউই তারা বলা হতো এবং ঐতিহ্যগত চীনা জ্যোতিষশাস্ত্রে ছিল স্বর্গীয় সম্রাটের বাসস্থান। স্বর্গীয় পার্শ্ববর্তী অঞ্চল, জিউই সীমানা ছিল স্বর্গীয় সম্রাট ও তার পরিবার রাজ্য। নিষিদ্ধ নগরী হচ্ছে পৃথিবীতে বসবাসকারী সম্রাটের বাসস্থান, যা ছিল তার পার্থিব প্রতিমূর্তি। জীন, বা "নিষিদ্ধ", বলতে বোঝাতে চেয়েছে যে, সম্রাটের অনুমতি ব্যতীত সেখানে কেউ ঢুকতে বা বের হতে পারতো না। "চেং" অর্থ প্রাচীরবেষ্টিত শহর।
আজ, চীনে স্থানটি Gùgōng নামে অতি পরিচিত, যার অর্থ "প্রাক্তন প্রাসাদ"। এই ভবন অবস্থিত জাদুঘরটি "প্রাসাদ জাদুঘর"  হিসাবে পরিচিত।
ভারতের রাষ্ট্রপতি নির্বাচন, ১৯৬৯
ভারতের নির্বাচন কমিশন কর্তৃক ১৬ আগস্ট ১৯৬৯-এ ভারতের ৫ম রাষ্ট্রপতি নির্বাচন অনুষ্ঠিত হয়। একটি রানঅফ নির্বাচনে বরাহগিরি ভেঙ্কট গিরি ৪২০,০৭৭ ভোট পেয়ে তার প্রতিদ্বন্দ্বী নীলম সঞ্জীব রেড্ডির বিরুদ্ধে জয়ী হন যিনি ৪০৫,৪২৭ ভোট পেয়েছিলেন।
২০১৫ সালের রাজশাহী মসজিদে বোমা হামলা
২০১৫ সালের রাজশাহী মসজিদে বোমা হামলা ছিল একটি আত্মঘাতী বোমা হামলা যা ২৫ ডিসেম্বর ২০১৫ তারিখে বাংলাদেশের রাজশাহী জেলার বাগমারা উপজেলার মোচমোলি গ্রামে একটি আহ্‌মদীয়া মুসলিম সম্প্রদায়ের মসজিদে জুমার নামাজের সময় হয়েছিল। হামলায় একজন নিহত (অপরাধী) এবং কমপক্ষে তিন থেকে দশজন লোক আহত হয়েছিল।
জুমার নামাজের সময় আনুমানিক ৭০ জন আহ্‌মদীয়া মুসলিম উপাসক মসজিদের ভিতরে ছিলেন। প্রত্যক্ষদর্শীদের রিপোর্ট থেকে জানা যায় যে হামলাকারী প্রথমে মসজিদে প্রবেশ করে এবং মসজিদের পিছনের প্রান্তে আলাদাভাবে তার নামাজ আদায় করে। পরে, সে মসজিদে উপস্থিত অন্যান্য উপাসকদের কাছাকাছি এগিয়ে যায় এবং পকেটের মধ্যে হাত রাখে, তারপর বোমাটি বিস্ফোরিত হয়। অপরাধীর পরিচয় ও উদ্দেশ্য এখনো জানা যায়নি।
দায়ভার
ইসলামিক স্টেট অব ইরাক অ্যান্ড দ্য লেভান্ট এই হামলার দায়ভার স্বীকার করে। তবে স্থানীয়রা জানিয়েছে যে ওয়াহাবি অনুপ্রাণিত আহলুল হাদীস আন্দোলন বাংলাদেশের সদস্যরা, যারা পার্শ্ববর্তী মসজিদ পরিচালনা করে, তারা এই হামলার জন্য দায়ী হতে পারে। অন্যদিকে, সাম্প্রতিক সময়ে আহ্‌মদীয়া মসজিদে হামলা সহ সহিংসতা বৃদ্ধির জন্য স্থানীয় পুলিশ জামাত-উল-মুজাহিদীন বাংলাদেশ (জেএমবি) কে দায়ী করেছে।
এল জাদিদ মাদ্রাসা
আল জাদিদ মাদ্রাসা ( مدرسة الجديد  ) তিউনিশিয়ার তিউনিসে অবস্থিত একটি মাদ্রাসা। এটি তিউনিসের মদিনার অন্যতম মাদ্রাসা।
এটি তিউনিসের মদিনা র অন্যতম ঐতিহাসিক নিদর্শন। ১৯২২ সালের ২৫ জানুয়ারী তিউনিসের মদিনা ঐতিহ্যবাহী স্মৃতিস্তম্ভ হয়ে ওঠে।
অবস্থান
এই মাদ্রাসাটি তিউনিসের মদিনার এস সাববাগাইন সড়কে (২৯ নম্বর) অবস্থিত। এটি এল জাদিদ মসজিদসহ একটি স্থাপত্য কমপ্লেক্সের একটি অংশ।
মাদ্রাসায় ছাত্রদের থাকার জন্য পনেরটি কক্ষ রয়েছে। এল ইউসেফিয়া মাদ্রাসা উপরের তলায় অবস্থিত।
ইতিহাস
হুসেনি রাজবংশের প্রথম বেগ প্রথম আল হুসেন ইবনে আলীর শাসনামলে নির্মিত চারটি মাদ্রাসার মধ্যে এল জাদিদ মাদ্রাসা অন্যতম।
আহমদ বার্নেজ (১৬৬৪-১৭২৬) মাদ্রাসায় প্রথম পণ্ডিতদের একজন।
ভূমিকা
অন্যান্য মাদ্রাসাগুলির মতো এল জাদিদ মাদ্রাসা ইজ-জিতোনা শিক্ষার্থীদের পড়াশোনা থেকে থাকা খাওয়ার ব্যবস্থা করে পরিচালিত হয়। ১৯৩০ সালে সেখানে ৪৪ জন শিক্ষার্থী বাস করছিলেন, তবে ক্ষমতা ছিল ২০ জন শিক্ষার্থী।
গোলাম মোহাম্মদ সাদিক
গোলাম মোহাম্মদ সাদিক (১৯১২– ১৯৭১) ছিলেন ১৯৬৪ সালে থেকে ১৯৬৫ সাল পর্যন্ত জম্মু ও কাশ্মীরের প্রধানমন্ত্রী হিসেবে দায়িত্ব পালন করেছিলেন, যেখানে তার পদবীর নাম বদলে মুখ্যমন্ত্রী রাখা হয়েছিল । তিনি ১৯৭১ সালে মৃত্যুর আগ পর্যন্ত মুখ্যমন্ত্রী হিসাবে দায়িত্বরত ছিলেন।
শিক্ষা এবং কর্মজীবন
তিনি লাহোরের ইসলামিয়া কলেজ এবং আলিগড় মুসলিম বিশ্ববিদ্যালয় থেকে স্নাতক ছিলেন। তিনি ১৯৪৭ থেকে ১৯৫৩ সাল পর্যন্ত শেখ আব্দুল্লাহর প্রথম মন্ত্রিসভায় দায়িত্ব পালন করেন। এবং ১৯৫৭ থেকে ১৯৬১ সাল পর্যন্ত ন্যাশনাল কনফারেন্স পার্টির নেতা ছিলেন, যার পরে তিনি ভারতীয় জাতীয় কংগ্রেসে যোগ দেন। তিনি ১৯৬৪ সালে জম্মু ও কাশ্মীরের প্রধানমন্ত্রী নির্বাচিত হন। তিনি ১৯৬৫ সালে রাজ্যের প্রথম মুখ্যমন্ত্রী হন, যখন তৎকালীন কংগ্রেস সরকার জম্মু ও কাশ্মীরের সংবিধান (জম্মু ও কাশ্মীর সংশোধনী আইনের ষষ্ঠ সংবিধান, ১৯৬৫) সংশোধন করে এবং প্রধানমন্ত্রীর পদটি মুখ্যমন্ত্রী দ্বারা প্রতিস্থাপিত হয়।.
১৯৭১ সালের ১২ ই ডিসেম্বর হৃদরোগে আক্রান্ত হয়ে তিনি অফিসে মারা যান।
কালুরঘাট
কালুরঘাট চট্টগ্রাম শহরের দক্ষিণাঞ্চলে বহদ্দারহাটের ৫/৭ কিলোমিটার দূরে অবস্থিত একটি এলাকা। ১৯৩০ সালে এখানে কালুরঘাট সেতু নির্মিত হয়। বাংলাদেশের মুক্তিযুদ্ধ চলাকালে বহদ্দারহাটের সন্নিকটে স্থাপিত বেতার কেন্দ্রটি দেশব্যাপী ঐতিহাসিক কালুরঘাট সেতুর কারণে ব্যাপক পরিচিত কালুরঘাট এর নামানুসারে নামকরণ করা হয় কালুরঘাট স্বাধীন বাংলা বেতার কেন্দ্র যা বর্তমানে কালুরঘাট বেতার কেন্দ্র হিসাবে বাংলাদেশ বেতার এর সম্প্রচার কেন্দ্র হিসাবে ব্যবহৃত হচ্ছে। এখান থেকে ১৯৭১ সালের ২৭শে মার্চ মেজর জিয়াউর রহমান (পরবর্তীতে জেনারেল ও রাষ্ট্রপতি) বাংলাদেশের স্বাধীনতা ঘোষণা পাঠ করেন।
পাকশী রেলওয়ে স্টেশন
পাকশী রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
পরিষেবা
পাকশী রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
অপ (জল)
অপ (সংস্কৃত: आप) বা অপস্ (সংস্কৃত: आपस्) হল "জল"-এর জন্য বৈদিক সংস্কৃত শব্দ, যা শাস্ত্রীয় সংস্কৃতে শুধুমাত্র বহুবচনে অপস্। অপ শব্দটি  প্রত্ন-ইন্দো-ইউরোপীয় ভাষা থেকে এসেছে, যার অর্থ জল। ইন্দো-ইরানীয় শব্দটি জলের জন্য ফার্সি শব্দ হিসেবেও টিকে আছে "অব", যেমন পাঞ্জাবে (পাঞ্জ-অব "পাঁচ জল" থেকে)।
হিন্দু দর্শন অনুসারে, অপ হল মহাভূত বা পঞ্চভূতের একটি উপাদান। পৃথিবী, জল, আগুন, বায়ু ও ইথার (নির্মল আকাশ) হল পাঁচটি গুরুত্বপূর্ণ তত্ত্ব যার মধ্যে জলের উপাদানটি অপস তত্ত্বকে বোঝায়। পুরাণ মতে দেবতা বরুণ জলের দেবতা।
ঋগ্বেদে, বেশ কয়েকটি স্তোত্র "জল" (অপস): ৭.৪৯, ১০.৯, ১০.৩০, ১০.১৩৭। এর মধ্যে প্রাচীনতম, ৭.৪৯, জলের সাথে ইন্দ্রের খরার সম্পর্ক রয়েছে। অগ্নি, আগুনের দেবতা, জলের সাথে ঘনিষ্ঠ সম্পর্ক রয়েছে এবং প্রায়শই তাকে  অপাং নপাত "জলের বংশধর" হিসাবে উল্লেখ করা হয়। বৈদিক জ্যোতিষশাস্ত্রে, নারী দেবতা অপহ হলেন পূর্ব আষাঢ় নক্ষত্রবাদের প্রধান দেবতা, যার অর্থ "আষাঢ়ের প্রথম", আষাঢ় "অজেয় এক" বৃহত্তর নক্ষত্রমণ্ডলের নাম।
অপ সাদা রঙ, স্বাদ অনুভূতি ও সাহসের বৈশিষ্ট্যের সাথে জড়িত। জল উপাদান উদগ্র অর্ধচন্দ্র দ্বারা প্রতিনিধিত্ব করা হয়।
হিন্দুধর্মে
অপ (জল) বলতে বোঝায় দ্রব্যপঞ্চক (পঞ্চগুণ পদার্থ), যা তৈত্তিরীয় আরণ্যক ৭.৭.১-এ সংজ্ঞায়িত করা হয়েছে। দ্রব্যপঞ্চক, এবং এই জাতীয় অন্যান্য পঞ্চগুণ বিভাজন, বাস্তবতার ত্রি-গুণ বিভাজনের (অধিভূত, অধিদৈব ও অধ্যাত্ম) মৌলিক দিক (অধিভূত) এর সাথে যুক্ত যা মহাবিশ্বের অভূতপূর্ব প্রকৃতি ব্যাখ্যা করার চেষ্টা করে। অধিভুত বস্তু বা মৌলিক সৃষ্টির অন্তর্গত সমস্ত কিছুকে বোঝায়।
বৌদ্ধধর্মে
অপ বলতে বোঝায় “এগারোটি মূর্ত্তি” (স্প্রাষ্টব্য) এর মধ্যে একটিকে যা ধর্ম-সংগ্রহ (ধারা ৩৮) এ সংজ্ঞায়িত করা হয়েছে। ধর্মসংগ্রহ হল সংস্কৃতে বৌদ্ধ প্রযুক্তিগত পরিভাষার বিস্তৃত শব্দকোষ। কাজটি নাগার্জুনকে উৎসর্গ করা হয় যিনি খ্রিস্টীয় ২য় শতাব্দীতে বসবাস করতেন।
অপ (জল) এছাড়াও ধর্ম-সংগ্রহ (অনুচ্ছেদ ৩৯ ও ৫৮)-এ সংজ্ঞায়িত "পাঁচটি মহান উপাদান" (মহাভূত) এর সাথে সাথে "ছয়টি উপাদান" (ষধাতু) এর একটিকেও বোঝায়।
জৈনধর্মে
দ্বিতীয় শতাব্দীর তত্ত্বসূত্র ২.১৩ অনুসারে অপস (জল), অপ বা জল পাঁচ ধরনের অচল প্রাণীর (স্থাবর) একটিকে বোঝায়। স্থাবর হল এক ধরনের অভিজ্ঞতামূলক (সংসারী) আত্মা, বা সংবেদনশীল (জীব)। সরঞ্জাম-শরীর-নির্মাণ কর্ম/ স্থাবর-নামকর্মের উত্থানের কারণে অভিজ্ঞতামূলক আত্মার অবস্থা, শুধুমাত্র এক ধরনের ইন্দ্রিয় অঙ্গ রয়েছে, নাম শরীর এবং যেগুলি অবাধে চলাফেরা করতে পারে না, তাকে সরঞ্জামী দেহ (স্থাবর) বলে।
জল (অপস) অর্থ কি? জলের ভূত্বকের নিজস্ব প্রকৃতির মতো শীতলতা রয়েছে কিন্তু চেতনা নেই তাকে জল বলা হয়। জলাবদ্ধ জীবের অর্থ কী? যে জীবের শরীরে জল আছে তাকে জলাশয় জীব বলে। জল কত প্রকার? জল চার প্রকার যেমন জল, জলাশয়, জলাশয়ে জীবন ও জলাশয়ের দিকে ঝোঁক।
১৪৪৯
১৪৪৯ গ্রেগরীয় বর্ষপঞ্জির একটি সাধারণ বছর।
জি মারাঠি
জি মারাঠি ভারতের মারাঠি ভাষার একটি টিভি চ্যানেল। এই চ্যানেলটি এসেল গ্রুপের অধীন জি নেটওয়ার্কের অন্তর্গত। আলফা টিভি মারাঠি নামে এই চ্যানেলটি ১৫ আগস্ট ১৯৯৯ সালে যাত্রা শুরু করে। ২৭ মার্চ ২০০৫ সালে চ্যানেলটির নতুন লোগো উন্মোচন করা হয় এবং এর নাম পরিবর্তন করে জি মারাঠি রাখা হয়।
মহাগঠবন্ধন
মহাগঠবন্ধন (महागठबंधन, ) বলতে বোঝাতে পারে:
রামোন মের্কাদের
রামোন মের্কাদের (Ramon Mercader) ছিলেন স্পেনীয় কমিউনিস্ট ও এনকেভিডির এজেন্ট এবং রুশ বিপ্লবের নেতা লিওন ত্রৎস্কির আততায়ী। তিনি ১৯৪০ সালের আগস্ট মাসে মেক্সিকো সিটিতে ত্রৎস্কিকে খুন করেন এবং তাকে এই খুনের জন্য ২০ বছর মেক্সিকোর কারাগারে সাজা ভোগ করতে হয়। জোসেফ স্টালিন তাকে অর্ডার অব লেনিনে ভূষিত করেন এবং ১৯৬১ সালে তাকে সোভিয়েত ইউনিয়নের বীর উপাধিতে ভূষিত করা হয়।
জেমস নদী
জেমস নদী মার্কিন যুক্তরাষ্ট্রের অঙ্গরাজ্য ভার্জিনিয়ার একটি নদী এবং ভার্জিনিয়ার দীর্ঘতম নদী। উত্তর আমেরিকার অ্যাপোলেশিয়ান পর্বত থেকে শুরু করে ৩৪৮ মাইল প্রবাহিত হয়ে যুক্তরাষ্ট্রের সর্ববৃহৎ মোহনা 'চেসাপিক বে (Chesapeake Bay)'-তে মিশেছে। এটির একটি বড় উপনদীর নাম জ্যাকসন নদী। জ্যাকসন নদীসহ জেমস নদীর দৈর্ঘ্য ৪৪৪ মাইল। জেমসটাউন, উইলিয়ামসবার্গ, ভার্জিনিয়ার ১ম ঔপনিবেশিক রাজধানীসমূহ, রিচমন্ড এবং ভার্জিনিয়ার বর্তমান রাজধানী জেমস নদীকে ঘিরে অবস্থিত।
লালচাঁদ বড়াল
লালচাঁদ বড়াল ( নভেম্বর ১৮৭০ – ১৪ মার্চ, ১৯০৭) ছিলেন একজন খ্যাতনামা সঙ্গীতজ্ঞ।
জন্ম ও সঙ্গীত জীবন
লালচাঁদ বড়ালের জন্ম ব্রিটিশ ভারতের কলকাতার বহুবাজারে। পিতা নবীনচাঁদ বড়াল ছিলেন একজন কৃতী অ্যাটর্ণি ও হিতবাদী জাতীয়তাবাদী সাপ্তাহিক সাহিত্য পত্রিকার অন্যতম পরিচালক ও অংশীদার। পিতামহ প্রেমচাঁদ ছিলেন সেকালের এক গণ্যমান্য ব্যক্তি। মাতা ছিলেন কলকাতার বিত্তশালী  দানবীর  সাগর দত্তের কনিষ্ঠা কন্যা। বড়াল পরিবারের কেউই সঙ্গীতের জগতে তেমন যুক্ত ছিলেন না। পিতা সাংস্কৃতিক জগতে যুক্ত থাকলেও সঙ্গীতের প্রতি তেমন আগ্রহ ছিল না। পড়াশোনার ক্ষতি হবে ভেবে ছাত্রজীবনে লালচাঁদ সঙ্গীত চর্চা করুক, এটা নবীনচাঁদ একেবারেই চাইতেন না। অন্যদিকে লালচাঁদের ছোটবেলা থেকেই সঙ্গীতের প্রতি ছিল প্রবল আকর্ষণ। তখন থেকেই তিনি  মায়ের সাহায্য ও অনুপ্রেরণা পেয়েছেন। স্কুলে ছাত্রবস্থাতেই মৃদঙ্গ বা পাখোয়াজ বাজানো শিখেছিলেন মুরারিমোহন গুপ্তের কাছে। তার মা'ই কিনে দিয়েছিলেন সেই পাখোয়াজ। পিতার আপত্তির জন্য সেটি রাখা থাকত স্কুলে যাতায়াতের এক মুদির দোকানে। স্কুল থেকে ফেরার পথে সেখানে পাখোয়াজ বাজাতেন লালচাঁদ। হিন্দু স্কুল থেকে এন্ট্রান্স পাশের পর ভরতি হন সেন্ট জেভিয়ার্স কলেজে। কলেজে ভর্তি হওয়ার পর তিনি সুযোগ পান পাশ্চাত্য সঙ্গীত শেখার। কলেজের 'সান্ধ্য সম্মিলনী'তে পিয়ানো বাজানো শিক্ষা শুরু করেন এবং সেইসঙ্গে  ইংরাজি গান। পিতার আপত্তির কারণে গোপনে চলত তার সঙ্গীতচর্চা। তার বন্ধু ধ্রুপদী গায়ক হরিনাথ বন্দ্যোপাধ্যায়ের সঙ্গে মাঝেমধ্যেই পাখোয়াজ বাদক হিসাবে সঙ্গত করতেন।
১৮৯৫ খ্রিস্টাব্দে তিনি কলকাতা কাস্টমসের কোষাধ্যক্ষ পদে কর্মজীবন শুরু করেন। সঙ্গীতের প্রতি অদম্য আকর্ষণে তিনি কর্মক্ষেত্রে তেমন মনোনিবেশ করতে পারেন নি। বেশিরভাগ সময় কেটেছে সঙ্গীতের সাধনায়। ভারতীয় শাস্ত্রীয় সঙ্গীতের ধ্রুপদ শেখেন কাশীনাথ মিশ্র, বিশ্বনাথ রাও, জগকরণ রাও প্রমুখের কাছে। খেয়াল শেখেন নান্দে খাঁ ও গুরুপ্রসাদ মিশ্রের কাছে। তিনি নিজে 'জলতরঙ্গ' বাজাতে শেখেন।
সেকালের গাওয়া তার বহু গান জনপ্রিয় হয়ছিল। তার প্রথমদিকের গানের রেকর্ড ১৯০৪ খ্রিস্টাব্দে দ্বারকানাথ ঘোষের 'ডোয়ার্কিন অ্যান্ড সন' প্রকাশ করে এবং পরে ১৯০৬ খ্রিস্টাব্দে হেমেন্দ্রমোহন বসুর 'এইচ-বোসেস' রেকর্ড' এ রেকর্ড করেন। লালচাঁদ মূলত অপেশাদার শিল্পী ছিলেন তাই গানের রেকর্ডে অ্যামেচার কথাটি লেখা থাকত। তবে তার রেকর্ডের জনপ্রিয়তার নিরিখে রেকর্ড কোম্পানির প্রভূত ব্যবসায়িক সাফল্য এসেছিল। যেকারণে এক রেকর্ড কোম্পানি উপহার হিসাবে একটি মোটর গাড়ি পাঠিয়েছিল। কিন্তু তার পিতা নবীনচাঁদ সে গাড়িটি কোম্পানিকেই ফেরত পাঠিয়ে দেন, কেননা মাত্র কয়েক দিন আগেই অতি অল্প বয়সে লালচাঁদ প্রয়াত হয়েছিলেন।
লালচাঁদ বড়ালের গাওয়া জনপ্রিয় গানগুলি হল-
জীবনাবসান
১৯০৭ খ্রিস্টাব্দের ১৪ মার্চ মাত্র ৩৭ বৎসর বয়সে প্রয়াত হন। তার সঙ্গীতজ্ঞ তিন পুত্রেরা হলেন- বিষণচাঁদ, কিষণচাঁদ এবং রাইচাঁদ। কনিষ্ঠ পুত্র রাইচাঁদ  ভারতীয় চলচ্চিত্রের সর্বোচ্চ  দাদাসাহেব ফালকে সম্মানে ভূষিত প্রবাদপ্রতিম সুরকার ও সঙ্গীত পরিচালক। রাইচাঁদই পিতার স্মৃতির উদ্দেশ্যে শুরু করেছিলেন এক সঙ্গীত সম্মেলন - লালচাঁদ উৎসব।
ধৌলাগিরি অঞ্চল
ধলাগিরি (বা ধবলগিরি) হচ্ছে নেপালের ১৪টি অঞ্চলের একটি। এটি নেপালের পশ্চিম বিকাশ অঞ্চলে অবস্থিত। বাগলুঙ এ অঞ্চলের সদরদপ্তর। বিখ্যাত পর্বত আরোহণ অঞ্চল মুসতাং, মুক্তিনাথ, কালি গণ্ডকী এবং ধবলগিরি এ অঞ্চলে অবস্থিত।
এ অঞ্চলে জেলার সংখ্যা চারটি। সেগুলো হলোঃ
মহাজোট
মহাজোট বলতে বোঝাতে পারে:
থেনমুলি রাজারত্নম
থেনমুলি রাজারত্নম (Thenmuli Rajaratnam) (১৯৭৪ - ১৯৯১) (ডাক নাম ধনু) একজন তামিল মহিলা চরমপন্থী। তিনি রাজীব গান্ধীর আততায়ী।
১৯৯১ সালের ২১ মে তারিখে ভারতের শ্রীপেরুম্বুদুর শহরে ধনু রাজীব গান্ধী, নিজে, ও আরো ১৬ জনকে আত্মঘাতী বোমা হামলার মাধ্যমে হত্যা করেন।
সৎবন্ত সিংহ
সৎবন্ত সিংহ দেওল (১৯৬২ – ৬ জানুয়ারী ১৯৮৯) ছিলেন ভারতের প্রধানমন্ত্রী ইন্দিরা গান্ধীর দেহরক্ষী। ১৯৮৪ সালের ৩১ অক্টোবর সৎবন্ত ও অপর দেহরক্ষী বিয়ন্ত সিংহ শ্রীমতী গান্ধীকে তার বাসভবনে হত্যা করেন।
অপারেশন ব্লু স্টার চলাকালীন অমৃতসরের স্বর্ণমন্দিরে আশ্রয় নেওয়া বিচ্ছিন্নতাবাদী জঙ্গিদের বিরুদ্ধে সেনা অভিযানের প্রতিশোধকল্পেই ইন্দিরা গান্ধী হত্যাকাণ্ড সংঘটিত হয়। সৎবন্ত ও বিয়ন্ত একত্রে শ্রীমতী গান্ধীর বুকে ও পেট লক্ষ্য করে তেত্রিশবার গুলি চালায়। বিয়ন্ত সিংহ সর্বাগ্রে একটি এ. ৩৮ রিভলবার বার করে শ্রীমতী গান্ধীর পেটে তিনটি গুলি চালান। তিনি মাটিতে পড়ে গেলে সৎবন্ত নিজের স্টেন স্বয়ংক্রিয় অস্ত্রটির সাহায্যে তার দেহে ত্রিশ রাউন্ড গুলি চালান।
হত্যাকাণ্ডের অব্যবহিত পরেই অন্যান্য দেহরক্ষীদের গুলি চালনায় বিয়ন্ত নিহত হন। সৎবন্ত আত্মসমর্পণ করেন। তাকে গ্রেফতার করা হয় এবং পরে তিনি ও অপর ষড়যন্ত্রকারী কেহার সিং মৃত্যুদণ্ডে দণ্ডিত হন। দণ্ডাদেশ কার্যকর হয় ১৯৮৯ সালের ৬ জানুয়ারি। সৎবন্তই ছিলেন শেষ ব্যক্তি যাঁকে দিল্লির তিহার জেলে ফাঁসি দেওয়া হয়।
সৎবন্ত সিংহের জন্ম পাঞ্জাবের গুরদাসপুর জেলার আগোয়ান গ্রামে। তার পিতা তারলোক সিংহ ছিলেন একজন কৃষক। ১৯৮৮ সালের ২ মে বীরসা সিংহের কন্যা সুরিন্দর কৌরের সঙ্গে সৎবন্তের বিবাহ হয়। এই সময় তিনি জেলে ছিলেন। তার বাগদত্তা তার অবর্তমানে একটি আনন্দ কারজে তার ছবিকে বিবাহ করেন।
অকালতখত ঘোষণাপত্র
২০০৮ সালের ৬ জানুয়ারি, অমৃতসরে অবস্থিত শিখদের সর্বোচ্চ ধর্মীয় সংস্থা অকালতখত সৎবন্ত সিংহ ও ইন্দিরা গান্ধীর অন্যান্য হত্যাকারীদের শিখধর্মের শহিদ বলে ঘোষণা করেন।
পরবর্তী ঘটনা
ইন্দিরা হত্যাকাণ্ড সৎবন্ত সিংহের নিকটাত্মীয়দের পাদপ্রদীপের আলোয় নিয়ে আসে। ফলে পাঞ্জাব থেকে দুটি লোকসভা নির্বাচনে তারা জয়লাভ করে।
বহিঃসংযোগ
Satwant Singh (pilote)
প্রদীপ পারমার
প্রদীপভাই খানভাইভাই পারমার একজন ভারতীয় রাজনীতিবিদ এবং ভারতীয় জনতা পার্টির সদস্য। পারমার আহমেদাবাদ শহরের আসারভা বিধানসভা কেন্দ্র থেকে ২০১৩ সালে গুজরাত বিধানসভার প্রথম মেয়াদী সদস্য।
নাহিদ কুলেনোভিক
নাহিদ কুলেনোভিক (৫ জুলাই ১৯২৯ - ৩০ জুন ১৯৬৯) একজন রাজনৈতিক প্রবাসী আশ্রয়গ্রহীতা, ক্রোয়েশীয় সংবাদপত্রে কলাম লেখক, সম্পাদক (Hrvatska sloboda, Hrvatska Straza) এবং কর্মী, ক্রোয়েশিয়ান মুক্তি আন্দোলন (হপ) এর জার্মান শাখার সভাপতি । তিনি ক্রোয়েশিয়ার স্বতন্ত্র রাজ্যের একজন উচ্চ পদস্থ কর্মকর্তা দাফার কুলেনোভিকের পুত্র,  এবং ক্রোয়েশিয়ান কর্মী।দাম্পত্য জীবনে তিনি  বেরিস্লাভ ইউরো দেজেলিক-এর মেয়ে মারিজানাকে বিয়ে করেছিলেন।
১৯৬৯ সালের জুনে তার মিউনিখ এপার্টমেন্টে, তাকে হত্যা করা হয়, জনশ্রুতি আছে  যুগোস্লাভ গোপনীয়  পুলিশ( ইউডিবিএ )এই কাজ করেছিল।
ঢাকা সেন্ট্রাল ইন্টারন্যাশনাল মেডিকেল কলেজ
ঢাকা সেন্ট্রাল ইন্টারন্যাশনাল মেডিকেল কলেজ হল বাংলাদেশের একটি বেসরকারি মেডিকেল স্কুল। ২০১০ সালে এটি ঢাকার মোহম্মদপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
উনকিয়া মাদ্রাসা
এল উনকিয়া মাদ্রাসা ( المدرسة العنقية  )  তিউনিশিয়ার তিউনিসে অবস্থিত একটি মাদ্রাসা। এটি তিউনিসের মদিনার অন্যতম মাদ্রাসা ।
অবস্থান
মাদ্রাসাটি তিউনিসের মদিনার ওঙ্ক এল জামাল সড়কে অবস্থিত।
ইতিহাস
১৩৩৩ খ্রিস্টাব্দে হাফসিদ সুলতান আবু ইয়াহিয়া আবু বকর আল-মুতাওয়াক্কিলের বোনের নির্দেশে মাদ্রাসাটি নির্মিত হয়। ১৩১৪ সালে ইবনে খালদুনের অধ্যাপক মুহাম্মদ ইবনে আবদেল-সালাম আল হাওয়ারী এই মাদ্রাসার প্রথম পরিচালক হিসাবে নিয়োগ পান। ষোড়শ শতাব্দীতে উসমানীয় সাম্রাজ্যের বেগ আহমেদ খোদজা মাদ্রাসাটি পুননির্মাণ করেন এবং হানাফি অনুসারীদের পড়ানোর নির্দেশ দেন। ১৯৯৯ সালের ১৯ অক্টোবর মাদ্রাসাটি কীর্তিস্তম্ভে পরিণত হয়।
বর্তমান অবস্থা
থাম্ব| মাদ্রাসার দরজা বর্তমানে মাদ্রাসাটি আর ব্যবহার হয় না। এখন বিপদজনক স্থাপনা হয়ে পড়েছে।
স্থাপত্য
মাদ্রাসাটি চৌদ্দ শতকের হাফসিদ শৈলীর আদলে এবং মাদ্রাসার একটি চিরচায়িত স্থাপত্যের আদলে নির্মিত হয়েছে। চারটি হল এবং ১৪ টি কক্ষ দ্বারা বেষ্টিত একটি হল রয়েছে। এটিতে একটি বক্তৃতা দিবার স্থান রয়েছে যা একই সময়ে পাঠদান এবং প্রার্থনার ঘর হিসাবে ব্যবহৃত হত। মাদ্রাসার সম্মুখভাগে সাধারণ সাজসজ্জা রয়েছে।
মিয়ানমারের জাতীয় পতাকা
মিয়ানমারের পতাকা নির্বাচিত হয় ১৯৭৪ সালের ৩রা জানুয়ারি, সামজতান্ত্রিক প্রজাতন্ত্র বার্মার নে উইনের এক ঘোষণায়।
অনেক সময় পতাকাটির সাথে চীনের জাতীয় পতাকার সাদৃশ্য নিয়ে বিভ্রান্তির সৃষ্টি হয়।
প্রস্তাবনা ২০০৬
thumb|250px|right|মিয়ানমারের জন্য প্রস্তাবিত পতাকা (২০০৬)
২০০৬ সালের ১০ই নভেম্বর একটি রাজনৈতিক সম্মেলন চলাকালে নতুন পতাকার নকশা প্রস্তাব করা হয়। নতুন পতাকায় তিনটি সমান আকারের সবুজ হলুদ ও লাল রঙের অনুভূমিক ডোরার সাথে বাম দিকের উপরের সবুজ ডোরায় একটি সাদা রঙের তারকা খচিত রয়েছে। সবুজ দেশের শান্ত ও স্থিতিশীল অবস্থার প্রতীকরূপে, হলুদ দৃঢ়তার প্রতীকরূপে; এবং লাল শৌর্যের প্রতীকরূপে ব্যবহৃত হয়েছে। তারকাটি দীর্ঘদিনের অটুট ঐক্যের প্রতীকী রূপ। নিয়ং না পিন-এ (Nyaung Hna Pin) অনুষ্ঠিত জাতীয় সম্মেলনের অধীনস্থ কমিশন পতাকা পরিবর্তনের এই প্রস্তাব উত্থাপন করে। কিছুদিন পর রাষ্ট্রীয় গণমাধ্যমে প্রকাশিত এক খবরে বলা হয় জাতীয় সম্মেলনের অতিথিবৃন্দ পতাকা পরিবর্তনের এই ধারনাকে নাকচ করে দেন।
২০২২ ফিফা বিশ্বকাপ গ্রুপ এফ
২০২২ ফিফা বিশ্বকাপের গ্রুপ এফ-এর সকল ম্যাচ ২০২২ সালের ২৩শে নভেম্বর হতে ১লা ডিসেম্বর তারিখ পর্যন্ত আল খুরের আল বাইত স্টেডিয়াম, আল রাইয়ানের আহমদ বিন আলি স্টেডিয়াম এবং খলিফা আন্তর্জাতিক স্টেডিয়াম এবং দোহার আল সুমামাহ স্টেডিয়ামে অনুষ্ঠিত হবে। এই গ্রুপে বেলজিয়াম, কানাডা, মরক্কো এবং ক্রোয়েশিয়া একে অপরের মুখোমুখি হবে। গ্রুপ পর্বের সকল ম্যাচ শেষ পয়েন্ট তালিকার শীর্ষ দুই দল ১৬ দলের পর্বে উত্তীর্ণ হবে।
দল
টীকা
পয়েন্ট তালিকা
১৬ দলের পর্বে,
ম্যাচ
নিম্নে তালিকাভুক্ত ম্যাচগুলোর সময় আরব মান সময় অনুযায়ী উল্লেখ করা হয়েছে (ইউটিসি+৩)।
মরক্কো বনাম ক্রোয়েশিয়া
<section begin=এফ১ /><section end=এফ১ />
বেলজিয়াম বনাম কানাডা
<section begin=এফ২ /><section end=এফ২ />
বেলজিয়াম বনাম মরক্কো
<section begin=এফ৩ /><section end=এফ৩ />
ক্রোয়েশিয়া বনাম কানাডা
<section begin=এফ৪ /><section end=এফ৪ />
ক্রোয়েশিয়া বনাম বেলজিয়াম
<section begin=এফ৫ /><section end=এফ৫ />
শাস্তিমূলক পয়েন্ট
উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।
দ্য বাস্টার্ড অব ইস্তাম্বুল
দ্য বাস্টার্ড অফ ইস্তাম্বুল ২০০৬-এর বেস্টসেলিং তুর্কী লেখক এলিফ শফাকের উপন্যাস। এটি মূলত ইংরেজি ভাষায় রচিত এবং ভাইকিং অ্যাডাল্ট দ্বারা প্রকাশিত। ২০০৬ সালের মার্চ মাসে আবেলি বায়েন বাবা ওয়ে পাই নামে শিরোনাম দিয়ে বইটি তার মাতৃভাষা তুর্কি ভাষায় অনুবাদ করেছিলেন এবং এটি বেস্টসেলার হয়েছিল।
সারসংক্ষেপ
গল্পটি অস্যা কাজানসি এবং আরমানুশ তছাখমাখিয়ান চরিত্রকে কেন্দ্র করে নির্মিত হয়েছে। এটি অ্যারিজোনার টুসনে, সান ফ্রান্সিসকো, ক্যালিফোর্নিয়া এবং তুরস্কের ইস্তাম্বুলকে কেন্দ্র করে রচয়িত। উপন্যাসটিতে তাদের পরিবার এবং তারা কীভাবে ১৯১৫ সালের আর্মেনিয় গণহত্যার ঘটনাগুলির মধ্যে সংযুক্ত রয়েছে তা নিয়ে আলোচনা করে। উনিশ বছর বয়সে আরমানুশ তার আর্মেনিয় শিকড় অনুসন্ধানের জন্য গোপনে ইস্তাম্বুলে যান।
থিয়েটার অভিযোজন
অ্যাঞ্জেলো সেভেলি উপন্যাসটিকে ইতালীয় ভাষায় একটি থিয়েটার নাটকে রূপান্তরিত করেছিলেন। লা বাসদারদা দি ইস্তাম্বুলশিরোনাম দিয়ে ফ্লোরেন্সে মঞ্চস্থ করেছিলেন।
লেখকের বিরুদ্ধে বিচার
২০০৬ সালের জুনে, জাতীয়তাবাদী আইনজীবী কামাল কেরিনেসিজ অটোমান সাম্রাজ্যের শেষ বছরগুলিতে আর্মেনীয় গণহত্যা নিয়ে তার উপন্যাসে "তুর্কিদের অবমাননা" করার অভিযোগে এলিফ শাফাকের বিরুদ্ধে মামলা করেছিলেন। মামলাটি তুরস্কের ফৌজদারি আইনের ৩০১ অনুচ্ছেদ অনুযায়ী ইস্তাম্বুলের বেয়োআলু জেলা আদালতে উপস্থাপন করা হয়েছিল। অবমাননার নিদর্শনের অভাবে প্রসিকিউটর অভিযোগ নাকচ করে দেওয়ার পরে, এই আইনজীবী ২০০৭ সালের জুলাইয়ে উচ্চতর আদালতে উপস্থাপন করেন এবং প্রথম বারে সেখানেও তার অভিযোগটি বাতিল হয়।
শাফাক তার উপন্যাসে যে মন্তব্য করেছেন তার জন্য তিন বছর পর্যন্ত কারাদণ্ডের মুখোমুখি হয়েছিলেন। ২০০৬ সালের সেপ্টেম্বরে, ইইউ – তুরস্কের যৌথ সংসদীয় কমিটির প্রতিনিধি দলের সহ-সভাপতি জুস্ট লজেন্ডিজকের উপস্থিতিতে আদালত প্রশ্নোত্তর করে আইনগত ভিত্তির অভাবে এবং বিতর্কিত ক্ষেত্রে অপর্যাপ্ত প্রমাণের কারণে তাকে ফৌজদারি অভিযোগ থেকে খালাস দিয়েছেন।
জিগনেশকুমার সেবক
জিগনেশকুমার সেবক একজন ভারতীয় রাজনীতিবিদ। তিনি ২০১৯ সালের উপ-নির্বাচনে লুনাওয়াদা আসন থেকে ভারতীয় জনতা পার্টির হয়ে গুজরাটের বিধানসভার সদস্য হিসেবে নির্বাচিত হন। রতনসিংহ রাঠোর সংসদে নির্বাচিত হওয়ার কারণে উপনির্বাচনের ঘটনা ঘটে।
গ্রাফিক আর্টস ইনস্টিটিউট
গ্রাফিক আর্টস ইনস্টিটিউট বাংলাদেশের একমাত্র প্রিন্টিং এবং গ্রাফিক ডিজাইন ইন্সটিটউট । এই পলিটেকনিক ইন্সটিটউটটি ১৯৬৭ সালে প্রতিষ্ঠিত হয়। এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৩ টি বিভাগ চলমান রয়েছে।
অবস্থান
গ্রাফিক আর্টস ইনস্টিটিউটটি ঢাকার মোহাম্মদপুরের সাত মসজিদ রোড এ অবস্থিত।
ইতিহাস
উক্ত ইনস্টিটিউটটি ১৯৬৭ সালে ঢাকায় প্রতিষ্ঠিত হয় । এর প্রধান উদ্যোক্তা হিসেবে তৎকালীন কারিগরি শিক্ষা অধিদপ্তরের মহাপরিচালক ড. ওয়াকার আহমেদ ও পূর্ব পাকিস্তানের গভর্নর আযম খান ছিলেন । এ ব্যাপারে তৎকালীন সরকার প্রাথমিক পদক্ষেপ হিসেবে একটি ট্রেনিং স্কিম চালু করে। এ স্কিমের চিফ ইন্সট্রাক্টর পদের জন্য নির্বাচিত ড. আর. কে মোল্লাকে যুক্তরাষ্ট্রের সাউথ ডেকোটা বিশ্ববিদ্যালয়ে মুদ্রণের উপর উচ্চতর প্রশিক্ষণ গ্রহণের জন্য পাঠানো হয় এবং অন্যান্য ইন্সট্রাক্টরদের প্রশিক্ষণ সেন্ট্রাল গভর্নমেন্ট প্রিন্টিং প্রেসে চলতে থাকে। যুক্তরাষ্ট্রে ট্রেনিং শেষে আর. কে মোল্লা গ্রাফিক আর্টস ইনস্টিটিউটের প্রথম অধ্যক্ষ হিসাবে যোগদান করেন। তাছাড়া এই ইনস্টিটিউটের যাত্রা শুরু হয় ২৫ টি আসন দিয়ে।
শিক্ষাব্যবস্থা
এই ইনস্টিটিউটটি বর্তমানে একটি পূর্ণাঙ্গ মুদ্রণ প্রযুক্তি ইনস্টিটিউটটে পরিণত হয়েছে। এখানে মুদ্রণের প্রাথমিক স্তরের মুভেবল টাইপ, লাইনো টাইপ মেশিন এবং লেটার প্রেস, গ্যালারি টাইপ ক্যামেরা থেকে শুরু করে আধুনিক প্রযুক্তির অফসেট লিথোগ্রাফি, গ্র্যাভিউর, স্ক্রিন প্রিন্টিং, অত্যাধুনিক প্রসেস ক্যামেরা (হরাইজন্টাল এবং ভার্টিক্যাল) অটোপ্লেট প্রসেসর, লিথো ফিল্ম, প্যানক্রোমাটিক ফিল্ম প্রযুক্তিসহ এখন উন্নত ধরনের মেকানিজম সংযোগ করা হয়েছে। আধুনিক বিশ্বের সাথে বাংলাদেশের মুদ্রণ শিল্প প্রতিষ্ঠানের সমন্বয় সাধনের লক্ষ্যে ১৯৯৫-৯৬ শিক্ষাবর্ষ থেকে নতুন পাঠ্যক্রম কম্পিউটার গ্রাফিক পদ্ধতি প্রবর্তন করা হয়েছে। স্থাপিত হয়েছে অত্যাধুনিক কম্পিউটার ল্যাব, যেখানে ইমেজ সেন্টার, ড্রাম স্ক্যানার, ফ্লাটবেড স্ক্যানার, লেজার প্রিন্টার, ইন্ক জেট প্রিন্টারসহ আধুনিক যন্ত্রপাতি রয়েছে। প্রতিষ্ঠিত হওয়ার পর থেকে গ্রাফিক আর্টস ইনস্টিটিউটটি কারিগরি শিক্ষা বোর্ড কর্তৃক ছয়টি সেমিস্টারে তিন বছর মেয়াদি ডিপ্লোমা-ইন-প্রিন্টিং টেকনোলজিতে ডিগ্রি প্রদান করে এসেছে। তার পরবর্তীতে ২০০১-২০০২ শিক্ষাবর্ষ থেকে আটটি সেমিস্টারে চার বছর মেয়াদি ডিপ্লোমা-ইন-প্রিন্টিং টেকনোলজি কোর্স চালু করা হয়েছে।
টেকনোলজি এবং আসনসংখ্যা
একাডেমিক টেকনোলজি সমূহের মধ্যে রয়েছে:
ছাত্রাবাস
ছাত্রদের জন্য ১টি ২০০ সিটের আবাসিক হল রয়েছে।
সিলেট পল্লী বিদ্যুৎ সমিতি-১
সিলেট পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। সিলেট পল্লী বিদ্যুৎ সমিতি-১ সিলেট বিভাগের সিলেট জেলায় ৬টি জোনাল অফিস, ১টি সাব-জোনাল অফিস এবং ১৭টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। সিলেট পল্লী বিদ্যুৎ সমিতি-১ প্রতিষ্ঠিত হয় ১৯৮৬ সালের ১০ আগস্ট।
ইতিহাস
সিলেট পল্লী বিদ্যুৎ সমিতি-১ নিবন্ধিত হয় ১৯৮৬ সালে এবং যাত্রা শুরু হয় ১৯৯০ সালে। এ সমিতির অধীনে ৮টি উপজেলা, ৬৫টি ইউনিয়ন ও ২৩৪৫টি গ্রাম রয়েছে। এর সদর দপ্তর সিলেটের কদমতলীতে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
সিলেট পল্লী বিদ্যুৎ সমিতি-১ এর চার লক্ষের অধিক গ্রাহক রয়েছে।
অন্তর্ভুক্ত উপজেলা
এ পল্লী বিদ্যুৎ সমিতির অন্তর্ভুক্ত উপজেলাগুলো হচ্ছে:
ইয়াক ভাষা
ইয়াক ভাষা হচ্ছে না-ডেনে ভাষাগোষ্ঠির একটি বিলুপ্ত ভাষা যেটি কপার নদীর মোহনার নিকটবর্তী দক্ষিণ-কেন্দ্রীয় আলাস্কার ইয়াক জনগোষ্ঠি কর্তৃক ঐতিহাসিকভাবে ব্যবহৃত হতো।
বর্তমান অবস্থা এবং পুনরুজ্জীবন
সর্বশেষ বেঁচে থাকা স্থানীয় বক্তা ছিলেন মেরি স্মিথ জোন্স (মে ১৪, ১৯১৮ – জানুয়ারী ২১, ২০০৮)   কর্ডোভা ।
ইংরেজির বিস্তার এবং আদিম ভাষার দমনই ইয়াক ভাষার বিলুপ্তির একমাত্র কারণ নয়। পূর্ব-সংযোগের সময়ে ইয়াকুটাতের আশেপাশে ত্লিঙ্গিত জনগণের উত্তরমুখী অভিবাসন আলাস্কার প্রশান্ত মহাসাগরীয় উপকূলের বেশিরভাগ অংশে ইয়াকের পরিবর্তে ত্লিঙ্গিত ব্যবহারকে উৎসাহিত করেছিল। ইয়াক পশ্চিমে তার প্রতিবেশী, প্রিন্স উইলিয়াম সাউন্ডের আলুটিক জনগণের পাশাপাশি কপার নদী উপত্যকার মানুষের চাপের মধ্যেও ছিল। উপসাগরীয় উপকূল বরাবর এয়াক এবং ত্লিঙ্গিত সংস্কৃতি একত্রিত হতে শুরু করে এবং উপসাগরীয় উপকূলের ত্লিংগিট জনসংখ্যা দ্বারা বেশ কয়েকটি এয়াক-ভাষী গোষ্ঠী শোষিত হয়। এর ফলে কয়েক প্রজন্মের পর বেশিরভাগ মিশ্র গোষ্ঠীর মধ্যে তিলিংগিট দ্বারা ইয়াককে প্রতিস্থাপন করা হয়েছিল, যেমনটি এলাকার লিংগিটের মৌখিক ইতিহাসে রিপোর্ট করা হয়েছে।
পুনরুজ্জীবন
২০১০-এর জুন মাসে, অ্যাঙ্করেজ ডেইলি নিউজ এয়াক ভাষার সাথে অপ্রত্যাশিত সংযোগ সহ একজন ফরাসি কলেজ ছাত্র গিল্যম লিড্যু সম্পর্কে একটি নিবন্ধ প্রকাশ করে। ১২ বছর বয়সে শুরু করে, তিনি আলাস্কা নেটিভ ল্যাঙ্গুয়েজ সেন্টার থেকে প্রাপ্ত প্রিন্ট এবং অডিও নির্দেশমূলক উপকরণ ব্যবহার করে নিজেকে ইয়াক শিখিয়েছিলেন। সেই সময়ে, তিনি কখনই আলাস্কায় যাননি বা শেষ নেটিভ স্পিকার মেরি স্মিথ জোনসের সাথে কথোপকথন করেননি।
যে মাসে নিবন্ধটি প্রকাশিত হয়েছিল, তিনি আলাস্কা ভ্রমণ করেন এবং আলাস্কা ফেয়ারব্যাঙ্কস বিশ্ববিদ্যালয়ের একজন বিশিষ্ট ভাষাবিদ এবং প্রফেসর এমেরিটাস ডক্টর মাইকেল ক্রাউসের সাথে দেখা করেন। ডক্টর ক্রাউস লেডুয়েকে সঠিক এয়াক ধ্বনিতাত্ত্বিক উচ্চারণে সহায়তা করেছিলেন এবং ব্যাকরণ এবং রূপবিদ্যায় আরও নির্দেশনা প্রদান করেছিলেন — যার মধ্যে রয়েছে ঐতিহ্যগত এয়াক গল্পের রূপক বিশ্লেষণ।
২০১১ সালের জুন মাসে, লেডুই অ্যাঙ্কোরেজ এবং কর্ডোভাতে আইক ভাষার কর্মশালার সুবিধার্থে আলাস্কায় ফিরে আসেন। তিনি এখন একজন সাবলীল বক্তা, অনুবাদক এবং এয়াকের প্রশিক্ষক হিসেবে বিবেচিত। তার সাবলীলতা সত্ত্বেও, কোনো স্থানীয় ভাষাভাষী না থাকায় এয়াককে "সুপ্ত" হিসেবে শ্রেণীবদ্ধ করা হয়েছে। সম্প্রসারিত গ্রেডেড ইন্টারজেনারেশনাল ডিসপ্রেশন স্কেলে (EGIDS) ইয়াক কে ৯ (সুপ্ত) গ্রেড করা হয়েছে; ভাষাটি একটি জাতিগত সম্প্রদায়ের জন্য ঐতিহ্যের পরিচয়ের অনুস্মারক হিসাবে কাজ করে, কিন্তু কারও কাছে প্রতীকী দক্ষতার চেয়ে বেশি নেই।  বর্তমানে, লিড্যু ফ্রান্স থেকে ইয়াক ভাষা প্রকল্পে নির্দেশনা এবং পাঠ্যক্রম সহায়তা প্রদান করে।
ইয়াক সংরক্ষণ পরিষদ একটি আলাস্কা মানবিক ফোরাম অনুদান পেয়েছে যা তাদেরকে ইয়াক ভাষা সংরক্ষণের জন্য নিবেদিত একটি ওয়েবসাইট শুরু করতে সক্ষম করেছে। অন্যান্য তহবিল কর্ডোভাতে প্রতি আগস্টে বার্ষিক ইয়াক সংস্কৃতি ক্যাম্প সমর্থন করে। প্রকল্পটি নিমজ্জন কর্মশালা, অডিও নমুনা সহ একটি অনলাইন অভিধান এবং ই-লার্নিং পাঠের একটি সেট সহ অগণিত ভাষা সংস্থান সরবরাহ করে।
জুন ২০১৪ সালে, ইয়াক ভাষা পুনরুজ্জীবন প্রকল্প "dAXunhyuuga" নামে একটি অনলাইন প্রোগ্রাম ঘোষণা করেছে, যার অর্থ "মানুষের কথা"।
স্তনের খাঁজ
স্তনের খাঁজ হচ্ছে নারীদের স্তনের উপরিঅংশ যেটা সাধারণত বক্ষবন্ধনীতে বের হয়ে থাকে। বিশ্বের বহু দেশে অন্তর্বাস ছাড়াও প্রকাশ্য বহু পোশাক রয়েছে যেগুলোতে স্তনের খাঁজ বেরিয়ে থাকে। স্তনের খাঁজ সমাজ-সংস্কৃতি ভেদে প্রকাশ্যমান/অপ্রকাশ্যমান রাখা হয় অর্থাৎ বহির্বাস বা অন্তর্বাসে দেখানো হয়। পশ্চিমা রাষ্ট্রগুলোতে নারীদের স্তনের খাঁজ একটি প্রকাশ্য সৌন্দর্য হিসেবে বিবেচিত হয় এবং পশ্চিমা সংস্কৃতি নারীদের স্তনের উপরিঅংশ প্রদর্শনের প্রকাশ্যতাকে একেবারেই স্বাভাবিকভাবে দেখে, ওদের সমাজে স্তন কোনো ধরনের গোপন বা লজ্জার বিষয় হিসেবে বিবেচিত হয়না। পশ্চিমা সমাজের আরেকটি বৈশিষ্ট্য হলো যে নারীদের স্তনকে তারা যৌনাঙ্গ হিসেবে বিবেচনা করেনা যেটা রক্ষণশীল দেশসমূহে বিবেচিত হয় কারণ রক্ষণশীল দেশসমূহে নারীশরীর একটি শক্তিশালী সামাজিক ট্যাবু হয়ে থাকে।
১৪৫১
১৪৫১ গ্রেগরীয় বর্ষপঞ্জির একটি সাধারণ বছর।
ইয়ুভেন্তুস ফুটবল ক্লাব
ইয়ুভেন্তুস ফুটবল ক্লাব (iuventūs, 'তারুণ্য'; ), সাধারণত ইয়ুভেন্তুস অথবা শুধুমাত্র ইয়ুভে নামে পরিচিত যেটি তুরিন, পিডমন্ট, ইতালি, ভিত্তিক একটি পেশাদার ফুটবল ক্লাব, যেটা বর্তমানে ইতালির শীর্ষ স্তরের ফুটবল লিগ সেরিয়ে আ-এ খেলে। এই ক্লাবটি ১৮৯৭ সালের ১লা নভেম্বর তুরিনীয় ছাত্রদের মাধ্যমে প্রতিষ্ঠিত হয়েছিল। ১৯০৩ সাল থেকে ঘরোয়া মাঠে খেলার জন্য ক্লাবটি সাদা-কালো ডোরাকাটা বিশিষ্ট জার্সি ব্যবহার করে আসছে। ইয়ুভেন্তুস তাদের সকল ঘরোয়া ম্যাচ তুরিনের ইয়ুভেন্তুস স্টেডিয়ামে খেলে থাকে; যার ধারণক্ষমতা হচ্ছে ৪১,৫০৭। বর্তমানে এই ক্লাবের ম্যানেজারের দায়িত্ব পালন করছেন আন্দ্রে আল্লেগ্রি এবং সভাপতির দায়িত্ব পালন করছেন মাসসিমিলিয়ানো আল্লেগ্রি। ইতালীয় রক্ষণভাগের খেলোয়াড় লেওনার্দো বোনুচ্চি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে ইয়ুভেন্তুস এপর্যন্ত ৬০টি শিরোপা জয়লাভ করেছে; যার মধ্যে ৩৬টি সেরিয়ে আ, ১টি সেরিয়ে বি, ১৪টি কোপা ইতালিয়া এবং ৯টি সুপারকোপা ইতালিয়ানা শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায় এপর্যন্ত ১১টি শিরোপা জয়লাভ করেছে; যার মধ্যে ২টি আন্তঃমহাদেশীয় কাপ ২টি উয়েফা চ্যাম্পিয়নস লিগ, ১টি উয়েফা কাপ উইনার্স কাপ, ৩টি উয়েফা ইউরোপা লিগ, ২টি উয়েফা সুপার কাপ এবং একটি উয়েফা ইন্টারটোটা কাপের যৌথ রেকর্ড রয়েছে। ফলস্বরূপ, আন্তর্জাতিক মঞ্চে ক্লাবটি ইউরোপে ষষ্ঠ এবং বিশ্বের দ্বাদশ স্থান দখল করে সবচেয়ে বেশি কনফেডারেশন শিরোপা (এগারোটি ট্রফি) জিতে, পাশাপাশি সর্বকালের ইউনিয়ন অব ইউরোপিয়ান ফুটবল অ্যাসোসিয়েশন (উয়েফা) প্রতিযোগিতার র‌্যাঙ্কিংয়ে চতুর্থ, ১৯৭৯ সালে প্রবর্তনের পর থেকে সাতটি মৌসুমে সর্বোচ্চ সহগ স্কোর অর্জন, উভয় ক্ষেত্রেই একটি ইতালীয় দলের জন্য সবচেয়ে বেশি এবং শেষ উদ্ধৃতে যৌথভাবে দ্বিতীয় স্থান দখল করে ক্লাবটি ঐতিহাসিক ইতালীয় ফুটবল ফেডারেশন (এফআইজিসি) শ্রেণীবিভাগে নেতৃত্ব দেয়।
প্রাথমিকভাবে একটি অ্যাথলেটিক্স ক্লাব হিসাবে স্পোর্ট-ক্লাব ইয়ুভেন্তুস নামে প্রতিষ্ঠিত হয়েছিল, এটি জেনোয়া ফুটবল ক্লাবের (১৮৯৩) পরে দেশে সক্রিয় দ্বিতীয় প্রাচীনতম ক্লাব এবং প্রিমিয়ার ক্লাবের প্রতিটি মৌসুমে প্রতিদ্বন্দ্বিতা করা ক্লাব। বিভাগ (১৯২৯ সালে সেরিয়ে আ শুরু হওয়া পর্যন্ত বিভিন্ন ফর্ম্যাটে সংস্কার করা হয়েছে) ১৯০০ সালে আত্মপ্রকাশের পর থেকে ২০০৬-০৭ মৌসুম বাদ দিয়ে ক্লাবটি ১৯২৩ সাল থেকে প্রায় অবিচ্ছিন্নভাবে শিল্পপতি অ্যাগনেলি পরিবার দ্বারা পরিচালিত হচ্ছে। ক্লাব এবং এর মধ্যে সম্পর্কিত রাজবংশটি জাতীয় ক্রীড়াগুলির মধ্যে প্রাচীন এবং দীর্ঘতম ইয়ুভেন্তুসকে দেশের প্রথম পেশাদার ক্রীড়া ক্লাবগুলির পূর্ব-পত্রীয়দের মধ্যে একটি করে তোলে, ১৯৩০ সাল থেকে জাতীয় পর্যায়ে এবং ১৯৭০-এর দশকের মাঝামাঝি থেকে কনফেডারেশন পর্যায়ে নিজেকে একটি প্রধান শক্তি হিসাবে প্রতিষ্ঠিত করে, এবং প্রায় স্থিতিশীল ভিত্তিতে শীর্ষ-১৯৯০-এর দশকের মাঝামাঝি থেকে মূল্য, আয় এবং লাভের দিক থেকে বিশ্ব ফুটবলে দশটি ধনী ক্লাবের মধ্যে একটি এবং ২০০১ সাল থেকে বোর্সা ইতালিয়ানায় তালিকাভুক্ত করা হয়েছে।
জিওভান্নি ত্রাপাত্তনির পরিচালনায় ক্লাবটি ১৯৮৬ সালের আগে দশ বছরে ছয়টি লীগ শিরোপা এবং পাঁচটি আন্তর্জাতিক শিরোপা সহ ১৩টি শিরোপা জিতেছিল, এবং ইউরোপীয় ফুটবল অ্যাসোসিয়েশনের ইউনিয়ন কর্তৃক আয়োজিত তিনটি মৌসুমী প্রতিযোগিতায় এ ক্লাবই প্রথম যারা তিনটিতেই জয়লাভ করে: ১৯৭৬–৭৭ উয়েফা কাপ (প্রথম দক্ষিণ ইউরোপীয় দল হিসেবে এটি জিতে), ১৯৮৩–৮৪ কাপ উইনার্স কাপ এবং ১৯৮৪–৮৫ ইউরোপীয় চ্যাম্পিয়ন্স কাপ। এটি প্রথম ক্লাব যারা ১৯৮৪ সালের ইউরোপীয় সুপার কাপ এবং ১৯৮৫ ইন্টারকন্টিনেন্টাল কাপে পরপর জয়ের সাথে এখন পর্যন্ত বিশ্বের পাঁচটি ঐতিহাসিক কনফেডারেশন ট্রফির একটি ক্লিন সুইপ (সবকটিই জিতে) সম্পন্ন করে; মার্সেলো লিপির নেতৃত্বে আরেকটি সফল যুগের পর ১৯৯৯ সালের উয়েফা ইন্টারটোটো কাপে শিরোপা জয়ের সাথে তারা তাদের সিংহাসন পুনরুদ্ধার করে, এছাড়াও ২০২২ সাল পর্যন্ত এটিই একমাত্র পেশাদার ইতালীয় ক্লাব যা জাতীয় বা আন্তর্জাতিক ফুটবল সংস্থা কর্তৃক আয়োজিত উপলব্ধ প্রতিটি চলমান সম্মাননা জিতেছে। ২০০০ সালের ডিসেম্বরে ইয়ুভেন্তুস ফিফার ঐতিহাসিক র‌্যাঙ্কিংয়ে বিশ্বের সেরা ক্লাবগুলির মধ্যে সপ্তম স্থানে ছিল, এবং নয় বছর পর ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্স (আইএফএফএইচএস) কর্তৃক পরিসংখ্যানগত অধ্যয়ন সিরিজের ভিত্তিতে বিংশ শতাব্দীতে ইউরোপের দ্বিতীয় সেরা ক্লাবের স্থান লাভ করে, যা উভয় ক্ষেত্রেই একটি ইতালীয় ক্লাবের জন্য এটি সর্বোচ্চ।
ক্লাবটির সমর্থক গোষ্ঠী জাতীয় পর্যায়ে সবচেয়ে বড় এবং বিশ্বব্যাপী অন্যতম। বেশিরভাগ ইউরোপীয় ক্রীড়া সমর্থক গোষ্ঠীর বিপরীতে (যারা প্রায়শই তাদের নিজস্ব ক্লাবের মূল শহরের চারপাশে কেন্দ্রীভূত হয়) এটি সমগ্র দেশ এবং ইতালীয় প্রবাসী জুড়ে বিস্তৃত, যা ইয়ুভেন্তুসকে অ্যান্টিক্যাম্পানিলিজম (বা লোকালয়ের) এবং ইতালিয়ানতার ("ইতালীয়তা") প্রতীক করে তোলে।  ইয়ুভেন্তুসের খেলোয়াড়রা আটটি ব্যালন ডি’অর পুরষ্কার জিতেছেন, এর মধ্যে মিশেল প্লাতিনি এবং সেই সাথে পাঁচজন প্রাপকের মধ্যে তিনজনসহ চারটি পরপর বছরে (১৯৮২–১৯৮৫, একটি সামগ্রিক যৌথ রেকর্ড) জিতেছেন। ইতালীয় জাতীয়তার প্রথম খেলোয়াড় হিসেবে সেরিয়ে আর প্রতিনিধিত্বকারী ওমর সিভোরি এবং যুব বিভাগের প্রাক্তন সদস্য পাওলো রসি চারটি ফিফা বর্ষসেরা খেলোয়াড় পুরস্কারও জিতেছে, রবের্তো বাজ্জো এবং জিনেদিন জিদানের মতো বিজয়ী একটি জাতীয় রেকর্ড এবং উদ্ধৃত পুরস্কারে যথাক্রমে তৃতীয় এবং যৌথভাবে দ্বিতীয় সর্বোচ্চ অবস্থান পেয়েছে। অবশেষে ক্লাবটি ইতালি জাতীয় দলকে সবচেয়ে বেশি খেলোয়াড় প্রদান করেছে (বেশিরভাগই ১৯২৪ সাল থেকে প্রায় নিরবচ্ছিন্নভাবে অফিসিয়াল প্রতিযোগিতায়) যারা প্রায়শই এমন একটি দল গঠন করে যা আজজুরি স্কোয়াডটিকে আন্তর্জাতিক সাফল্যের দিকে নিয়ে যায়, বিশেষত সবচেয়ে গুরুত্বপূর্ণভাবে ১৯৩৪, ১৯৮২ এবং ২০০৬ ফিফা বিশ্বকাপে।
প্রারম্ভিক বছর (১৮৯৭–১৯১৮)
ইয়ুভেন্তুস ১৮৯৭ সালের শেষের দিকে স্পোর্ট-ক্লাব ইয়ুভেন্তুস হিসাবে তুরিনের ম্যাসিমো ডি'আজেগ্লিও লিসিয়াম স্কুলের ছাত্রদের দ্বারা প্রতিষ্ঠিত হয়েছিল, তাদের মধ্যে ইউজেনিও ক্যানফারি এবং এনরিকো ক্যানফারি অন্যতম। এর দুই বছর পর নতুন নামকরণ করা হয় ফুটবল ক্লাব ইয়ুভেন্তুস নামে। ক্লাবটি ১৯০০ সালের ইতালীয় ফুটবল চ্যাম্পিয়নশিপে যোগ দেয়। ইয়ুভেন্তুস তাদের প্রথম ইতালীয় ফুটবল চ্যাম্পিয়নশিপ ম্যাচ খেলে ১১ মার্চ ১৯০০ সালে তোরিনেসের বিপক্ষে এবং ১–০ ব্যবধানে পরাজিত হয়।
১৯০৪ সালে ব্যবসায়ী মার্কো আজমোনে-মারসান ইয়ুভেন্তুসের অর্থনীতি পুনরুজ্জীবিত করেন, যার ফলে প্রশিক্ষণ ক্ষেত্রটি পিয়াজা ডি'আর্মি থেকে আরও উপযুক্ত ভেলোড্রোম উমবার্তো আই-তে স্থানান্তর করা সম্ভব হয়। এই সময়কালে দলটি একটি গোলাপী এবং কালো পোশাক পরেছিল। ইয়ুভেন্তুস তাদের ভেলোড্রোম উমবার্তো আই মাঠে খেলার সময় প্রথম ১৯০৫ ইতালীয় ফুটবল চ্যাম্পিয়নশিপ জিতেছিল। এই সময়ের মধ্যে ক্লাবের রঙগুলি ইংলিশ পক্ষ নটস কাউন্টি দ্বারা অনুপ্রাণিত কালো এবং সাদা স্ট্রাইপে পরিবর্তিত হয়েছিল।
১৯০৬ সালে কিছু স্টাফ ইয়ুভেকে তুরিন থেকে সরানোর কথা বিবেচনা করার পরে ক্লাবে বিভক্তি দেখা দেয়। ক্লাবের সভাপতি অ্যালফ্রেড ডিক এতে অসন্তুষ্ট ছিলেন এবং কিছু বিশিষ্ট খেলোয়াড়ের সাথে তোরিনো ফুটবল ক্লাব খুঁজে পান, যা ডার্বি ডেলা মোলের জন্ম দেয়। ইয়ুভেন্তুস এই সময়ের বেশিরভাগ সময় বিভক্ত হওয়ার পরে অবিচ্ছিন্নভাবে পুনর্নির্মাণে ব্যয় করেছিল, এবং এভাবে প্রথম বিশ্বযুদ্ধ থেকে তারা বেঁচে ছিল।
লীগে আধিপত্য (১৯২৩–১৯৮০)
ফিয়াট সহ-সভাপতি এডোয়ার্ডো অ্যাগনেলি ১৯২৩ সালে ক্লাবের সভাপতি নির্বাচিত হন এবং এর এক বছর আগে একটি নতুন স্টেডিয়াম উদ্বোধন করা হয়। এটি ১৯২৫–২৬ প্রিমা ডিভিশনে আলবা রোমাকে দুই-লেগ ফাইনালে ১২–১ এর সমষ্টিগত স্কোরে পরাজিত করার পরে ক্লাবটিকে তার দ্বিতীয় লীগ চ্যাম্পিয়নশিপে সাহায্য করেছিল। ক্লাবটি ১৯৩০ সাল থেকে ইতালীয় ফুটবলে একটি প্রধান শক্তি হিসাবে নিজেকে প্রতিষ্ঠিত করে, এটি দেশের প্রথম পেশাদার ক্লাব এবং বিকেন্দ্রীকৃত সমর্থক গোষ্ঠী সহ প্রথম ক্লাব, যার ফলে ভিত্তোরিও পোজ্জোর যুগে এটি টানা পাঁচটি ইতালীয় ফুটবল চ্যাম্পিয়নশিপের রেকর্ড জয় করে এবং ইতালি জাতীয় ফুটবল দলের ১৯৩৪ ফিফা বিশ্বকাপ চ্যাম্পিয়ন রাইমুন্ডো ওরসি, লুইগি বার্তোলিনি, জিওভানি ফেরারি, এবং লুইস মন্টির মতো তারকা খেলোয়াড়দের সাথে মূল দল গঠন করে। ২০২২ সালের হিসাবে এটিই সবচেয়ে বেশি ফিফা বিশ্বকাপ চ্যাম্পিয়নদের(২৭) ক্লাব।
ইয়ুভেন্তুস স্টেডিও কমুনালে স্থানান্তর হয়ে যায়, কিন্তু ১৯৩০-এর দশকের বাকি অংশে এবং ১৯৪০-এর বেশিরভাগ সময় তারা চ্যাম্পিয়নশিপের আধিপত্য পুনরুদ্ধার করতে পারেনি। দ্বিতীয় বিশ্বযুদ্ধের পর জিয়ান্নি অ্যাগনেলি সভাপতি নিযুক্ত হন। ১৯৪০-এর দশকের শেষের দিকে এবং ১৯৫০-এর দশকের শুরুতে ইংরেজ জেসি কার্ভারের পরিচালনায় ১৯৪৯–৫০ সেরিয়ে আ জিতে এবং তারপর ১৯৫১–৫২ সেরিয়ে আ পুনরাবৃত্তি করে ক্লাবটি তার নামে আরও দুটি লীগ চ্যাম্পিয়নশিপ শিরোপা যোগ করে। ১৯৫৭–৫৮ সেরিয়ে আ এর জন্য দুই নতুন স্ট্রাইকার ওয়েলশম্যান জন চার্লস এবং ইতালীয় আর্জেন্টিনার ওমর সিভোরি দীর্ঘদিনের সদস্য জিয়াম্পিয়েরো বোনিপেরতির সাথে খেলার জন্য চুক্তিবদ্ধ হন। ১৯৫৯–৬০ ইয়ুভেন্তুস ফুটবল ক্লাব মৌসুমে তারা ফিওরেন্তিনাকে হারিয়ে তাদের প্রথম লিগ এবং ১৯৫৯–৬০ সেরিয়ে আ এবং ১৯৬০ কোপা ইতালিয়া ফাইনাল জিতে কাপ ডাবল সম্পূর্ণ করে। ১৯৬১ সালে ক্লাবের সর্বকালের শীর্ষ স্কোরার হিসাবে বনিপেরতি অবসর গ্রহণ করেন সমস্ত প্রতিযোগিতায় ১৮২ গোল করে (একটি ক্লাব রেকর্ড যা ৪৫ বছর ধরে স্থায়ী হয়েছিল)।
ইউরোপীয় পর্যায় (১৯৮০–১৯৯৩)
১৯৮০-এর দশকে ত্রাপাত্তনি যুগ অত্যন্ত সফল ছিল এবং ক্লাবটি দশকের শুরুটা ভালভাবে করেছিল, ১৯৮৪ সালের মধ্যে আরও তিনবার লীগ শিরোপা জিতেছিল। এর অর্থ হল ইয়ুভেন্তুস ২০টি ইতালীয় লিগ শিরোপা জিতেছিল এবং তাদের শার্টে দ্বিতীয় সোনালি তারকা যোগ করার অনুমতি পেয়েছিল, এবং এটি অর্জনকারী একমাত্র ইতালীয় ক্লাব ছিল এটি। এই সময়ে ক্লাবের খেলোয়াড়রা যথেষ্ট মনোযোগ আকর্ষণ করছিল এবং পাওলো রসি ১৯৮২ ফিফা বিশ্বকাপে ইতালির জয়ে অবদানের জন্য ইউরোপীয় বর্ষসেরা ফুটবলার নির্বাচিত হন, যেখানে তিনি পুরো প্রতিযোগিতাটির সেরা খেলোয়াড় নির্বাচিত হন।
ফরাসী মিশেল প্লাতিনি ১৯৮৩, ১৯৮৪ এবং ১৯৮৫ সালে টানা তিন বছর ইউরোপীয় বর্ষসেরা ফুটবলারের খেতাব পেয়েছিলেন, যা একটি রেকর্ড। ইয়ুভেন্তুস হল প্রথম এবং একমাত্র দুটি ক্লাবের মধ্যে একটি যাদের খেলোয়াড়রা টানা চার বছরে এই পুরস্কারটি জিতেছে। ১৯৮৫ সালের ইউরোপীয় কাপের ফাইনালে লিভারপুলের বিপক্ষে বিজয়ী গোলটি করেছিলেন প্লাতিনি; এটি হেইসেল স্টেডিয়াম বিপর্যয়ের কারণে ক্ষতিগ্রস্ত হয়েছিল, যা ইউরোপীয় ফুটবলকে বদলে দিয়েছে। সেই বছর ইয়ুভেন্তুস ইউরোপীয় ফুটবলের ইতিহাসে প্রথম ক্লাব হয়ে ওঠে যে তিনটি প্রধান উয়েফা প্রতিযোগিতা জিতেছে; ১৯৮৫ ইন্টারকন্টিনেন্টাল কাপে তাদের জয়ের পর ক্লাবটি প্রথম এবং এ পর্যন্ত ফুটবল ইতিহাসে একমাত্র যে পাঁচটি সম্ভাব্য কনফেডারেশন প্রতিযোগিতায় জয়লাভ করেছে, এটি এমন একটি কৃতিত্ব যা ১৯৯৯ উয়েফা ইন্টারটোটো কাপে ষষ্ঠ শিরোপা জিতে পুনঃপ্রতিষ্ঠা করেছে।
ঘনিষ্ঠভাবে প্রতিদ্বন্দ্বিতাপূর্ণ ১৯৮৫–৮৬ সেরিয়ে আ জেতা বাদে ১৯৮০ এর দশকের বাকি অংশগুলি ক্লাবটির পক্ষে খুব বেশি সফল ছিল না। দিয়েগো মারাদোনার নাপোলির সাথে লড়াই করার পাশাপাশি, মিলানিজ ক্লাব এসি মিলান এবং ইন্টার মিলান -এর বিপক্ষে ইতালীয় চ্যাম্পিয়নশিপ জিতেছে; প্রাক্তন ক্লাব কিংবদন্তি ডিনো জফের নির্দেশনায় ইয়ুভেন্তুস ১৯৮৯–৯০ কোপা ইতালিয়া এবং ১৯৯০ উয়েফা কাপ ফাইনাল জিতে একটি ডাবল অর্জন করেছে।
নতুন করে আন্তর্জাতিক সাফল্য (১৯৯৪–২০০৪)
মার্সেলো লিপি ১৯৯৪–৯৫ সেরিয়ে আ এর শুরুতে ইয়ুভেন্তুস ম্যানেজার হিসেবে দায়িত্ব গ্রহণ করেন। ক্লাবের নেতৃত্বে তার প্রথম মৌসুমটি ছিল একটি সফল মৌসুম, কারণ ইয়ুভেন্তুস ১৯৮০-এর দশকের মাঝামাঝি থেকে তাদের প্রথম সেরিয়ে আ চ্যাম্পিয়নশিপ শিরোপা দখল করে রেখেছে, সেইসাথে ১৯৯৫ সালের কোপা ইতালিয়া ফাইনালও। এই সময়ের খেলোয়াড়দের ফসল সিরো ফেররা, রবের্তো বাজ্জো, জানলুকা ভিয়াল্লি, এবং একজন যুবক আলেসান্দ্রো দেল পিয়েরোকে দেখান। লিপি ইয়ুভেন্তুসকে ১৯৯৫ সুপারকোপা ইতালিয়ানা এবং ১৯৯৫–৯৬ উয়েফা চ্যাম্পিয়ন্স লিগে নেতৃত্ব দেন, এবং ১–১ ড্রয়ের পর পেনাল্টিতে আয়াক্সকে পরাজিত করেন যেখানে ইয়ুভেন্তুসের হয়ে ফ্যাব্রিজিও রাভানেলি গোল করেন।
জিনেদিন জিদান, ফিলিপ্পো ইনৎসাগি এবং এডগার ডেভিডস- এর আকারে আরও উচ্চ সম্মানিত খেলোয়াড়দের ভাঁজে আনা হয়েছিল বলে ক্লাবটি ইউরোপীয় কাপ জেতার পরে বেশিদিন বিশ্রাম নেয়নি। ঘরের মাঠে ইয়ুভেন্তুস ১৯৯৬–৯৭ সেরিয়ে আ জিতেছে, ১৯৯৭–৯৮ সেরিয়ে আ তে সফলভাবে তাদের শিরোপা রক্ষা করেছে, ১৯৯৬ সালের উয়েফা সুপার কাপ জিতেছে, এবং একই জয়ের পথ অনুসরণ করেছে ১৯৯৬ ইন্টারকন্টিনেন্টাল কাপের মাধ্যমে। এই সময়ের মধ্যে ইয়ুভেন্তুস পরপর দুটি চ্যাম্পিয়ন্স লিগের ফাইনালে পৌঁছেছিল কিন্তু যথাক্রমে ১৯৯৭ এবং ১৯৯৮ সালের ফাইনাল দুটিতেই বরুসিয়া ডর্টমুন্ড এবং রিয়াল মাদ্রিদের কাছে পরাজিত হয়েছিল।
আড়াই মৌসুমের অনুপস্থিতির পর লিপি ২০০১ সালে ক্লাবে ফিরে আসেন তার স্থলাভিষিক্ত কার্লো আনচেলত্তির বরখাস্তের পর, এসেই তিনি জিয়ানলুইজি বুফন, দাভিদ ত্রেজেগে, পাভেল নেদভেদ এবং লিলিয়ান থুরামের মতো বড় নামী খেলোয়াড়দের চুক্তিবদ্ধ করান, যারা ২০০১–০২ সেরিয়ে আ জয়ী হতে ক্লাবটিতে গুরুত্বপূর্ণ অবদান রাখেন, যা ১৯৯৮ সালের পর তাদের প্রথম শিরোপা ছিল এবং ২০০২–০৩ সেরিয়ে আ নিজেদের জন্য নিশ্চিত করেছিল। ইয়ুভেন্তুসও ইতালীয় ২০০৩ সালের উয়েফা চ্যাম্পিয়ন্স লিগের ফাইনালের অংশ ছিল কিন্তু ম্যাচটি ০–০ গোলে ড্র হওয়ার পর পেনাল্টিতে মিলানের কাছে হেরে যায়। পরের মৌসুমের উপসংহারে লিপিকে ইতালি জাতীয় দলের প্রধান কোচ হিসেবে নিযুক্ত করা হয়, যা ইয়ুভেন্তুসের ইতিহাসে সবচেয়ে ফলপ্রসূ পরিচালনাসংক্রান্ত খুঁটিগুলির একটির সমাপ্তি ঘটায়।